Μεσάνυχτα στο Παρίσι

Το **Μεσάνυχτα στο Παρίσι** (αγγλικά: Midnight in Paris) είναι αισθηματική κομεντί φαντασίας, αμερικανικής και ισπανικής παραγωγής του 2011, σε σκηνοθεσία και σενάριο του Γούντι Άλεν. Πρωταγωνιστούν ο Όουεν Γουίλσον και η Ρέιτσελ ΜακΆνταμς περιβαλλόμενοι και από άλλους διάσημους ηθοποιούς όπως η Μαριόν Κοτιγιάρ, ο Μάικλ Σιν και η Κάθι Μπέιτς αλλά και την πρώην πρώτη κυρία της Γαλλίας Κάρλα Μπρούνι.

Η ταινία πραγματεύεται τη ζωή ενός ρομαντικού χολυγουντιανού σεναριογράφου ο οποίος θέλει να δοκιμάσει την τύχη του ως συγγραφέας και πιστεύει ότι η ζωή ήταν καλύτερη σε παλαιότερες εποχές και ιδιαίτερα κατά τη δεκαετία του '20 στο Παρίσι μέχρι που κάτι μαγικό συμβαίνει στη ζωή του.

Το *Μεσάνυχτα στο Παρίσι* έκανε πρεμιέρα στο Φεστιβάλ Καννών και κυκλοφόρησε στους κινηματογράφους στις 20 Μαΐου 2011 στις ΗΠΑ και στις 6 Οκτωβρίου στην Ελλάδα. Θεωρείται από πολλούς ως η καλύτερη δουλειά του Γούντι Άλεν από το 1994 όταν και είχε σκηνοθετήσει την ταινία *[[Σφαίρες πάνω από το Μπρόντγουεϊ]]* (Bullets Over Broadway, 1994) και έχαιρε αναγνώρισης από πολλούς κριτικούς. Έλαβε τέσσερις υποψηφιότητες για Χρυσή Σφαίρα και για Βραβείο Όσκαρ, κερδίζοντας Καλύτερο Πρωτότυπο Σενάριο. 

## Πλοκή

Ο Τζιλ (Όουεν Γουίλσον) είναι ένας χολυγουντιανός ονειροπόλος σεναριογράφος, ο οποίος βρίσκεται σε διακοπές στο Παρίσι με την αρραβωνιαστικιά του Ινέζ (Ρέιτσελ Μακάνταμς) και τους συντηρητικούς μα ευκατάστατους γονείς της (Μίμι Κένεντι και Κερτ Φούλερ). Ο Τζιλ θέλοντας να δοκιμάσει την τύχη του ως συγγραφέας εργάζεται πάνω σε ένα βιβλίο με κεντρικό πρωταγωνιστή έναν εργαζόμενο σε μία αντικερί παραμελώντας την επιτυχημένη του καριέρα ως σεναριογράφος κάτι που κατακρίνουν και οι γονείς της Ινέζ και η ίδια, χωρίς αυτό να επηρεάζει τον ίδιο. Παράλληλα γοητευμένος από τον Παρίσι και επηρεασμένος από τον ρομαντισμό που τον διακρίνει πιέζει μάταια την Ινέζ να ζήσουν εκεί. Κάποια στιγμή θα συναντήσουν τυχαία ένα παλιό συμφοιτητή της Ινέζ, τον Πολ, με τον οποίο αυτή ήταν κρυφά ερωτευμένη, μαζί με τη σύζυγό του που βρέθηκαν εκεί λόγω μίας διάλεξης του Πολ στη Σορβόνη. Μαζί θα περάσουν τις υπόλοιπες διακοπές τους. Ο Τζιλ θεωρεί τον Πολ ψευτοδιανοούμενο ενώ η Ινέζ τον θαυμάζει και προτείνει στον Τζιλ να του δώσει το βιβλίο του,το οποίο δεν έχει δείξει σε κανέναν, ώστε να τον βοηθήσει επισημαίνοντας τα λάθη του. Ο Τζιλ όμως αρνείται. Μετά από μια έξοδο του ζεύγους με τον Πολ και τη σύζυγο του, ενώ οι τρεις αποφασίζουν να συνεχίσουν με χορό τη βραδιά, ο Τζιλ κουρασμένος καθώς είναι αποφασίζει να κάνει μία βόλτα στο Παρίσι.Ενώ πλησιάζουν μεσάνυχτα και αυτός έχει χαθεί κάθεται σε κάποια σκαλιά.Ξαφνικά οι καμπάνες χτυπούν μεσάνυχτα και όλα στο Παρίσι αλλάζουν μαγικά, γίνονται όπως στη δεκαετία του '20, την οποία ο Τζιλ θεωρούσε ως τη χρυσή εποχή. Ενώ στην αρχή δεν είχε καταλάβει τίποτα μέχρι το τέλος της βραδιάς ο Τζιλ έχει γνωρίσει τον Κόουλ Πόρτερ, τη Ζοζεφίν Μπέικερ, το ζεύγος Φιτζέραλντ και τον Έρνεστ Χέμινγουεϊ ο οποίος συμφωνεί να δώσει το βιβλίο του στη Γκέρτρουντ Στάιν ώστε να τον βοηθήσει.Μόλις όμως ο Τζιλ πηγαίνει να φέρει το βιβλίο όλα ξαναγίνονται κανονικά. Όταν τα διηγείται στην αρραβωνιαστικιά του αυτή τον θεωρεί φρενοβλαβή και αυτός αποφασίζει να της κάνει έκπληξη δείχνοντας της τον κόσμο που γνώρισε την προηγούμενη μέρα. Όμως αγνοώντας το γεγονός ότι πρέπει να είναι μεσάνυχτα για να γίνει αυτό που πραγματοποιήθηκε την προηγούμενη μέρα περιμένουν ώσπου η Ινέζ βαριέται και φεύγει. Και τότε οι καμπάνες χτυπούν δώδεκα και ένα αυτοκίνητο με τον Χέμινγουεϊ εμφανίζεται. Έτσι πηγαίνουν μαζί στην Γκέρτρουντ Στάιν για να κρίνει το βιβλίο του. Εκεί εκτός από την ίδια γνωρίζει τον Πικάσο και την πανέμορφη ερωμένη του Αντριάνα η οποία ενέπνευσε ένα πίνακα του Πικάσο. Έτσι την επόμενη μέρα ο Τζιλ μόλις βλέπει τον πίνακα σε ένα μουσείο που επισκέπτεται με την Ινέζ, τον Πολ και τη σύζυγο του αμφισβητεί τον Πολ και τους μεταφέρει αυτά που έμαθε την προηγούμενη μέρα χωρίς όμως να τους πείσει. Αυτή η κατάσταση συνεχίζεται ώσπου ο Τζιλ να συνειδητοποιήσει ότι η κάθε γενιά έχει στο μυαλό της μία διαφορετική χρυσή εποχή αλλά και το ότι δεν ταιριάζει με την αρραβωνιαστικιά του.

## Ηθοποιοί

* 	***[[Όουεν Γουίλσον]]	*** ως *Τζιλ Πέντερ*
* 	***[[Ρέιτσελ ΜακΆνταμς]]	*** ως *Ινέζ*
* 	***Κερτ Φούλερ	*** ως *Τζον (πατέρας της Ινέζ)*
* 	***Μιμί Κένεντι	*** ως *Έλεν (μητέρα της Ινέζ)*
* 	***Μάικλ Σιν	*** ως *Πολ Μπέιτς*
* 	***Νίνα Αριάντα	*** ως *Κάρολ Μπέιτς*
* 	***[[Κάρλα Μπρούνι]]	*** ως *Ξεναγός στο Μουσείο*
* 	***Άιβς Χεκ	*** ως *Κόουλ Πόρτερ*
* 	***Άλισον Πιλ	*** ως *Ζέλντα Φιτζέραλντ*
* 	***Κόλει Στρολ	*** ως *[[Έρνεστ Χέμινγουεϊ]]*
* 	***[[Τομ Χίντλστον]]	*** ως *[[Φράνσις Σκοτ Φιτζέραλντ|Φ. Σκοτ Φιτζέραλντ]]*
* 	***Σόνια Ρόλαντ	*** ως *Ζοζεφίν Μπέικερ*
* 	***Ντάνιελ Λουντ*** ως *Χουάν Μπελμόντ*
* 	***[[Κάθι Μπέιτς]]	*** ως *Γκέρτρουντ Στάιν*
* 	***Μαρσιάλ Ντι Φόντσο Μπο	*** ως *[[Πάμπλο Πικάσο]]*
* 	***[[Μαριόν Κοτιγιάρ]]	*** ως *Αντριάνα*
* 	***[[Λεά Σεϊντού|Λέα Σεϋντού]]	*** ως *Γκαμπριέλ*
* 	***Εμάνουελ Ούζαν	*** ως *Τζούνα Μπαρνς*
* 	***[[Έιντριεν Μπρόντι]]	*** ως *[[Σαλβαδόρ Νταλί]]*
* 	***Τομ Κόρντιερ	*** ως *Μαν Ρέι*
* 	***Άντριεν ντε Φαν	*** ως *[[Λουίς Μπουνιουέλ]]*
*	***Γκαντ Ελμαλέ	*** ως *Ντετέκτιβ Τισεραν*
* 	***Ντέιβιντ Λόου	*** ως *[[Τόμας Στερνς Έλιοτ|Τ. Σ. Έλιοτ]]*
* 	***Άιβς-Αντουάν Σποτό	*** ως *[[Ανρί Ματίς]]*
* 	***Λωρέν Κλαρέ 	***ως *Λέο Στάιν*
* 	***Βίνσεντ Μενζού Κορτές	*** ως *[[Ανρί ντε Τουλούζ-Λωτρέκ]]*
* 	***Ολιβιέ Ραμπουρντάν	*** ως *[[Πωλ Γκωγκέν|Πολ Γκωγκέν]]*
* 	***Φρανσουά Ροσταίν 	***ως *[[Εντγκάρ Ντεγκά]]*

## Καταλληλότητα ταινίας

* 25px|Country flag Κατάλληλο,απαραίτητη η γονική συναίνεση
* 25px|Country flag Κατάλληλο,απαραίτητη η γονική συναίνεση
* 25px|Country flag Κατάλληλο, επιθυμητή η γονική συναίνεση
* 25px|Country flag Κατάλληλο, επιθυμητή η γονική συναίνεση
* 25px|Country flag Κατάλληλο, επιθυμητή η γονική συναίνεση
* 25px|Country flag Κατάλληλο, επιθυμητή η γονική συναίνεση
* 25px|Country flag Κατάλληλο, επιθυμητή η γονική συναίνεση

## Εταιρείες Παραγωγής

Οι εταιρίες που συμμετείχαν στην παραγωγή της ταινίας είναι οι εξής:
* Antena 3 Films
* Antena 3 Televisión
* Canadian Film or Video Production Tax Credit
* Canal+
* CinéCinéma
* France 2 Cinéma
* France Télévision
* Future Films
* HandMade Films
* Office Fédéral de la Culture
* Orange Cinéma Séries
* Studio 37
* Téléfilm Canada
* Gravier Productions
* Mediapro
## Εταιρείες Διανομής

Οι εταιρείες που ανέλαβαν τη διανομή της ταινίας είναι οι εξής:

* Village Films (Ελλάδα)
* Diamond Films
* Mars Distribution
* Sony Pictures Classics

thumb|Ο Όουεν Γουίλσον και ο Γούντι Άλεν στο Φεστιβάλ Καννών

## Τοποθεσίες Γυρισμάτων

Η ταινία γυρίστηκε εξ' ολοκλήρου στη Γαλλία και συγκεκριμένα στο Παρίσι και τις Βερσαλίες. Μάλιστα, είναι η δεύτερη ταινία που ο σκηνοθέτης Γούντι Άλεν γυρίζει στο Παρίσι μετά την ταινία "Everyone says I love you".

## Κριτικές

### Κριτικές σε ελληνικές εφημερίδες και ιστοσελίδες

"Με την ύπουλα καρτποσταλική οπτική του *[[Vicky Cristina Barcelona]]* ο Γούντι Άλεν υμνεί και ταυτόχρονα απομυθοποιεί όλο το νοσταλγικό φολκλόρ που συνοδεύει το ρομαντικό Παρίσι. Ιδανικός ως alter ego του ο Όουεν Ουίλσον και αμίμητοι όλοι οι "πραγματικοί χαρακτήρες" (από τον Χέμινγουεϊ, τον Νταλί και την Γερτρούδη Στάιν μέχρι τον Κόουλ Πόρτερ, τον Μπουνιουέλ και τον Πικάσο) που τον περιτριγυρίζουν" - Athinorama

"...Μετά από μερικές καλές και απλά ικανοποιητικές ταινίες, ο Γούντι Άλεν επιστρέφει με μια πλήρη, ανάλαφρη τραγωδία ενός γελοίου ανθρώπου..." - Lifo (Θοδωρής Κουτσογιαννόπουλος)

"...Τρυφερή, γλυκόπικρη, αυτοσαρκαστική επίθεση νοσταλγίας από έναν 76χρονο γέροντα που προσπαθεί τελευταία να πείσει για κυνικός, αλλά δεν μπορεί να κρύψει τον απέθαντο ρομαντισμό του. Ο Γούντι Άλεν επιστρέφει με μία φιλμική εξομολόγηση στο Παρίσι του χτες, παίζει με τα όνειρα και τις ψευδαισθήσεις του με το παρελθόν και καταλήγει ερωτευμένος με το παρόν..." - Flix.gr

"...Ρομαντικός, τρυφερός και ευαίσθητος από τη μια μεριά αλλά την ίδια ώρα ρεαλιστής και προσγειωμένος, ο Άλεν στο «Μεσάνυχτα στο Παρίσι» κάνει ένα νοσταλγικό πέρασμα στην εποχή των ειδώλων του... Ταυτόχρονα το φιλμ, στο οποίο εμφανίζονται επίσης η Μαριόν Κοτιγιάρ, η Κάθι Μπέιτς και η Κάρλα Μπρούνι, είναι επίσης ένα πανέμορφο γράμμα αγάπης του Άλεν προς το Παρίσι, προς τους Γάλλους γενικότερα, οι οποίοι δεν έπαψαν ποτέ να λατρεύουν το χιούμορ των μοναδικών ταινιών του..." - To Βήμα 

### Κριτικές σε ξένες εφημερίδες και ιστοσελίδες

"Η διασκέδαση συναντά τις συγκινήσεις" - Globe and Mail

"Το Μεσάνυχτα στο Παρίσι βρίσκει τον Γούντι Άλεν με μια ανάλαφρη διάθεση που σου προσφέρει μια παιχνιδιάρικη και αστεία ταινία, ένα πραγματικό...προφιτερόλ για τη σκέψη" - Washington Post

"Ο Γούντι Άλεν πρέπει να ήταν σε μεγάλα κέφια όταν έγραφε αυτό το σενάριο" - Chicago Sun-Times

"Μια συναρπαστική σύγκρουση αισθημάτων" - Rolling Stone

"Μια θαυμάσια ταινία με γνήσιες εκφάνσεις ρομαντισμού" - New York Times

"Σωστός χρόνος, σωστό μέρος και μια από τις καλύτερες ταινίες των τελευταίων ετών" - Associated Press

"Ένα κολακευτικό φιλμ, προσανατολισμένο στη νοσταλγία που εκπέμπει μια πόλη που ίσως να μην υπάρχει" - Entertainment Weekly

"Γλυκό, συναισθηματικό και έντονο, το Μεσάνυχτα στο Παρίσι θα μείνει ως μια πραγματικά ευχάριστη ανάμνηση στη μνήμη μας" - Film.com

## Box office
Με προϋπολογισμό 17.000.000 δολάρια, το *Μεσάνυχτα στο Παρίσι* έκανε άνοιγμα τριημέρου στην 8η θέση με 5,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 56,8 εκατομμύρια δολάρια ενώ στον υπόλοιπο κόσμο απέφερε 94,3 εκατομμύρια δολάρια. Παγκοσμίως συγκέντρωσε 151,1 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* Επίσημη ιστοσελίδα
* Μεσάνυχτα στο Παρίσι στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες φαντασίας
Κατηγορία:Ταινίες του 2011
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Γούντι Άλεν
Κατηγορία:Ταινίες σε σενάριο Γούντι Άλεν
Κατηγορία:Ταινίες παραγωγής Sony Pictures Classics
Κατηγορία:Ισπανικές ταινίες
Κατηγορία:Ισπανικές αισθηματικές ταινίες
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου